L 28/32
SK
Úradný vestník Európskej únie
31.1.2023
f) rajovité (Rajidae); g) ospalec zamatový (Scymnodon squamulosus); h) hlbokomorské žraloky nadradu Selachimorpha; i) ostroň bieloškvrnitý (Squalus acanthias).
O d di e l 9 O b l as ť do h ovor u WC P F C
Článok 41 Podmienky pre rybolov tuniaka okatého, tuniaka žltoplutvého, tuniaka pruhovaného a juhotichomorského tuniaka dlhoplutvého 1.
Členské štáty zabezpečia, aby sa plavidlám na lov vakovou sieťou loviacim tuniaka okatého (Thunnus obesus) tuniaka žltoplutvého (Thunnus albacares) a tuniaka pruhovaného (Katsuwonus pelamis) v časti oblasti dohovoru WCPFC, ktorá sa nachádza na šírom mori medzi 20° s. z. š. a 20° j. z. š., pridelilo najviac 403 rybolovných dní. 2.
Rybárske plavidlá Únie nesmú cielene loviť v juhotichomorskej populácii tuniaka dlhoplutvého (Thunnus alalunga) v časti oblasti dohovoru WCPFC, ktorá sa nachádza južne od 20° j. z. š. 3.
Členské štáty zabezpečia, aby úlovky tuniaka okatého (Thunnus obesus) plavidlami s lovnými šnúrami v roku 2023 neprekročili obmedzenia stanovené v tabuľke v prílohe IG.
Článok 42 Riadenie rybolovu pomocou FAD 1.
V časti oblasti dohovoru WCPFC, ktorá sa nachádza medzi 20° s. z. š. a 20° j. z. š., sa plavidlám na lov vakovou sieťou od 1. júla 2023 00.00 hod. do 30. septembra 2023 24.00 hod. zakazuje pri záťahu takouto sieťou nasadzovať, používať alebo nastavovať FAD. 2.
Okrem zákazu v odseku 1 sa na šírom mori v oblasti dohovoru WCPFC, ktorá sa nachádza medzi 20° s. z. š. a 20° j. z. š., zakazuje používať siete na FAD počas ďalších dvoch mesiacov, a to buď od 1. apríla 2023 00.00 hod. do 31. mája 2023 24.00 hod. alebo od 1. novembra 2023 00.00 hod. do 31. decembra 2023 24.00 hod. 3.
Každý dotknutý členský štát určí, ktoré z období zákazu rybolovu uvedených v odseku 2 sa uplatňuje na plavidlá na lov vakovou sieťou plaviacich sa pod jeho vlajkou.
Členské štáty informujú Komisiu o zvolenom období zákazu rybolovu do 15. februára 2023.
Komisia do 1. marca 2023 informuje sekretariát WCPFC o obdobiach zákazu rybolovu, ktoré si členské štáty zvolili. 4.
Každý členský štát zabezpečí, aby ani jedno z jeho plavidiel na lov vakovou sieťou nenasadilo na mori súčasne viac než 350 FAD s aktivovanými prístrojovými bójami.
Bóje sa aktivujú výhradne na palube plavidla na lov vakovou sieťou.
Článok 43 Maximálny počet rybárskych plavidiel Únie oprávnených loviť mečiara veľkého Maximálny počet rybárskych plavidiel Únie s oprávnením loviť mečiara veľkého (Xiphias gladius) v oblastiach dohovoru WCPFC južne od 20° j. z. š. sa uvádza v prílohe IX.